smcproject/ml-wiki-sentences huggingface dataset:
ചരിത്രം ഭദ്രാചലം രാമദാസിന്റെ പ്രതിമ
ആദ്യകാലത്തുതന്നെ ഭദ്രാചലത്ത് ഒരു ക്ഷേത്രമുണ്ടായിരുന്നുവെന്ന് പറയപ്പെടുന്നു.
എന്നാൽ, അതിന്റേതായ യാതൊരു ലക്ഷണവും ഇന്നില്ല.
ബ്രഹ്മപുരാണത്തിൽ ക്ഷേത്രത്തെക്കുറിച്ചും അതിന്റെ പ്രാധാന്യത്തെക്കുറിച്ചും പരാമർശമുണ്ട്.
തന്നെ ഭജിയ്ക്കുന്നവർക്കെല്ലാം വൈകുണ്ഠരാമൻ അറിവു നൽകുമെന്ന് അതിൽ പറയുന്നു.
ആദി ശങ്കരാചാര്യരും തിരുമങ്കൈ ആഴ്വാരും ക്ഷേത്രത്തിൽ വന്നതായും പറയപ്പെടുന്നു.
പിന്നീടേതോ കാലത്ത് വൈദേശികാക്രമണം മൂലമോ മറ്റോ ആകണം ആദ്യക്ഷേത്രം നശിച്ചുപോയിട്ടുണ്ടാകുക.
നിലവിലുള്ള ക്ഷേത്രത്തിന്റെ ചരിത്രം തുടങ്ങുന്നത് പതിനേഴാം നൂറ്റാണ്ടിലാണ്.
ചിതലരിച്ചുകിടക്കുകയായിരുന്നു അപ്പോൾ വിഗ്രഹങ്ങൾ.
പോകാല ദമ്മക്ക എന്നുപറയുന്ന ആദിവാസി സ്ത്രീ ചിതൽപ്പുറ്റിൽ അസാധാരണമായ എന്തോ തെളിയുന്നതായി കാണുകയും അന്വേഷിച്ചുനോക്കിയപ്പോൾ അവ ദൈവവിഗ്രഹങ്ങളാണെന്ന് മനസ്സിലാക്കുകയും ചെയ്തു.
തുടർന്ന്, നദിയിൽ നിന്ന് വെള്ളം കൊണ്ടുവന്ന് അവർ ചിതൽപ്പുറ്റ് അലിയിച്ച് വിഗ്രഹങ്ങൾ വീണ്ടെടുത്തു.
പിന്നീട് അവർ പ്രതിഷ്ഠകൾക്ക് ഒരു മണ്ഡപവും പണിതു.
അവരും മറ്റ് ആദിവാസികളും വിഗ്രഹത്തിൽ തങ്ങളുടേതായ രീതിയിൽ പൂജ നടത്തിപ്പോന്നു.
ഗോൽക്കൊണ്ട സുൽത്താൻ അബ്ദുഹസ്സൻ താനിഷായുടെ ഭരണകാലത്ത്, ഭദ്രാചലത്തെ തഹസിൽദാരായിരുന്ന കഞ്ചർല ഗോപണ്ണ ഹിന്ദുക്കളിൽ നിന്ന് ജസിയ നികുതി പിരിയ്ക്കുന്നതിന്റെ ഭാഗമായി സഞ്ചാരം നടത്തുന്നതിനിടയിൽ, അദ്ദേഹം മണ്ഡപത്തോടുകൂടിയ ശ്രീരാമ-സീതാ-ലക്ഷ്മണവിഗ്രഹങ്ങൾ കാണുകയുണ്ടായി.
തികഞ്ഞ രാമഭക്തനായിരുന്ന ഗോപണ്ണ നികുതി പിരിച്ചുകിട്ടിയ കാശുകൊണ്ട് ഇഷ്ടദേവന് ക്ഷേത്രം നിർമ്മിയ്ക്കാൻ തീരുമാനിച്ചു.
ആദ്യകാലത്ത് നാട്ടുകാരായ ഹിന്ദുക്കളുടെ കയ്യിൽ നിന്ന് കടുത്ത വിമർശനം ഏറ്റുവാങ്ങിയ ഗോപണ്ണ, എന്നാൽ എങ്ങനെയും ക്ഷേത്രം പണിതീർക്കണമെന്ന ഉദ്ദേശ്യത്തോടെ നികുതി പിരിയ്ക്കുകയും രാമക്ഷേത്രം പണിതുതീർക്കുകയും ചെയ്തു.
ശ്രീരാമനെക്കൂടാതെ മഹാവിഷ്ണുവിന്റെ നാലാമത്തെ അവതാരമായ നരസിംഹമൂർത്തി , രംഗനാഥസ്വാമി , ഗോവിന്ദരാജസ്വാമി , ഹനുമാൻ , ഗണപതി , ശിവൻ തുടങ്ങിയവർക്കും ക്ഷേത്രങ്ങൾ പണിതു.
ഗോപണ്ണയുടെ ഭക്തിയിൽ പ്രസന്നനായ സ്ഥലത്തെ മുസ്ലിം സിദ്ധനായിരുന്ന കബീർദാസ് (പതിനഞ്ചാം നൂറ്റാണ്ടിൽ ഇതേ പേരും ആശയവുമായി ജീവിച്ച ഉത്തരേന്ത്യൻ സിദ്ധനല്ല), അദ്ദേഹത്തിന് 'രാമദാസ്' എന്ന പേര് സമ്മാനിച്ചു.
ക്ഷേത്രനിർമ്മാണത്തിന് ഏകദേശം ആറുലക്ഷം വരാഹം തുക ചെലവായി.
നികുതിപ്പണം വഴിവിട്ട് ചെലവഴിച്ച രാമദാസിനെ താനിഷാ ജോലിയിൽ നിന്ന് പുറത്താക്കുകയും അദ്ദേഹത്തെ ജയിലിൽ അടയ്ക്കുകയും ചെയ്തു.
പന്ത്രണ്ടുവർഷം കഠിനതടവാണ് അദ്ദേഹത്തിന് വിധിച്ചത്.
പന്ത്രണ്ടുവർഷത്തിനുള്ളിൽ തുക തിരിച്ചടച്ചില്ലെങ്കിൽ രാമദാസിനെ തൂക്കിക്കൊല്ലാനും താനിഷാ വിധിച്ചു.
പന്ത്രണ്ടുവർഷം തികയുന്നതിന്റെ തലേന്ന് രാത്രി ശ്രീരാമനും ലക്ഷ്മണനും താനിഷായുടെ സ്വപ്നത്തിൽ വരികയും തുക തിരിച്ചടയ്ക്കുകയും ചെയ്തു എന്നാണ് കഥ.
താനിഷാ ഉണർന്നുനോക്കിയപ്പോൾ അദ്ദേഹം യഥാർത്ഥ സ്വർണ്ണനാണയങ്ങൾ കാണുകയും രാമദാസിനെ വിട്ടയയ്ക്കുകയും ചെയ്തു.
തുടർന്ന് അദ്ദേഹം രാമദാസിന് പെൻഷൻ അനുവദിയ്ക്കുകയും ഭദ്രാചലം ക്ഷേത്രത്തിന് പ്രത്യേക സമർപ്പണങ്ങൾ നടത്തുകയും ചെയ്തു.
രാമദാസിന്റെ കാലം കഴിഞ്ഞ് വർഷങ്ങൾക്കുശേഷം, ക്ഷേത്രം കാഞ്ചീപുരം സ്വദേശിയായിരുന്ന വരദ രാമദാസിന്റെയും ഗുണ്ടൂർ സ്വദേശിയായിരുന്ന ലക്ഷ്മീനരസിംഹദാസിന്റെയും ഉടമസ്ഥതയിലായി.
നിരവധി കാലം അവർ ഇവിടെ ഭജന നടത്തിക്കഴിഞ്ഞുകൂടി.
വരദ രാമദാസിന്റെ മരണശേഷം ലക്ഷ്മീനരസിംഹദാസ് അദ്ദേഹത്തിന്റെ മൃതദേഹവുമായി ഗോദാവരീനദിയിൽ ഇറങ്ങുകയും ആത്മഹത്യ ചെയ്യുകയും ചെയ്തു.
1956-ൽ ആന്ധ്രാപ്രദേശ് സംസ്ഥാനത്തിന്റെ വികസനം വരും വരെ ഗോദാവരി ജില്ലയുടെ ഭാഗമായിരുന്നു ഭദ്രാചലം.
ആന്ധ്രാപ്രദേശ് വികസനത്തിനുശേഷം ഖമ്മം ജില്ലയുടെ ഭാഗമായി ഭദ്രാചലം മാറി.
1958-ൽ ക്ഷേത്രത്തിന്റെ ഉടമസ്ഥാവകാശം ആന്ധ്രാപ്രദേശ് ദേവസ്വം വകുപ്പ് ഏറ്റെടുത്തു.
1960-ൽ അന്നത്തെ ആന്ധ്രാപ്രദേശ് ദേവസ്വം മന്ത്രി കല്ലൂരി ചന്ദ്രമൗലിയുടെ നേതൃത്വത്തിൽ ക്ഷേത്രത്തിൽ വൻ തോതിൽ നവീകരണപ്രവൃത്തികൾ നടത്തി.
ഭദ്രാചലത്തെ ശ്രീരാമനവമിയുടെ മുഖ്യപ്രായോജകരായും സർക്കാർ മാറുകയുണ്ടായി.
1986 ഓഗസ്റ്റിൽ ഗോദാവരീനദിയിലുണ്ടായ വെള്ളപ്പൊക്കത്തിൽ ക്ഷേത്രത്തിന് വൻ ഭീഷണിയുണ്ടായി.
ക്ഷേത്രത്തിനടുത്തുള്ള തെരുവുകളും കടകളും വീടുകളുമെല്ലാം അഞ്ചുദിവസം വെള്ളത്തിലായി.
പലരും സാധനങ്ങളുമായി ക്ഷേത്രത്തിൽ അഭയം തേടി.
ക്ഷേത്രത്തിലെ കല്യാണമണ്ഡപം വെള്ളപ്പൊക്കത്തിൽ തകർന്നുപോയി.
എന്നാൽ, ക്ഷേത്രത്തിലെ മുഖ്യപൂജാരിയായിരുന്ന പി. ശേഷാചാര്യലുവും മറ്റ് പൂജാരിമാരും യാതൊരു മുടക്കവും കൂടാതെ പൂജകൾ നടത്തിപ്പോന്നു.
2009 മുതൽ 2014 വരെ ആഞ്ഞടിച്ച തെലങ്കാന പ്രക്ഷോഭത്തിൽ ഇരുസംസ്ഥാനക്കാരും ഭദ്രാചലത്തിനുവേണ്ടി മുറവിളി കൂട്ടി.
പിന്നീട്, തെലങ്കാനയുടെ ആദ്യ മുഖ്യമന്ത്രിയായി മാറിയ കെ. ചന്ദ്രശേഖർ റാവു അടക്കമുള്ള പ്രമുഖ നേതാക്കന്മാർ ഭദ്രാചലം വിട്ടുകൊടുക്കില്ല എന്ന വാദത്തിൽ ഉറച്ചുനിൽക്കുകയും ഒടുവിൽ തെലങ്കാനയുടെ ഭാഗമായി ഭദ്രാചലം മാറുകയും ചെയ്തു.
2016 ഒക്ടോബറിൽ ഖമ്മം ജില്ല വിഭജിച്ച് ഭദ്രാദ്രി കോത്തഗുഡം ജില്ല രൂപവത്കരിച്ചപ്പോൾ ക്ഷേത്രം അതിന്റെ ഭാഗമായി..
ക്ഷേത്രനിർമ്മിതി ക്ഷേത്രപരിസരവും മതിലകവും ഭദ്രാചലത്തെ യോഗാനന്ദ നരസിംഹക്ഷേത്രത്തിലുള്ള സീതാ-രാമ-ലക്ഷ്മണന്മാരുടെ ഛായാചിത്രം
ഭദ്രാചലം പട്ടണത്തിന്റെ ഒത്തനടുക്ക് ഗോദാവരീനദിയുടെ കിഴക്കേക്കരയിലാണ് ക്ഷേത്രം സ്ഥിതിചെയ്യുന്നത്.
ക്ഷേത്രത്തിന്റെ നാലുപുറവും വമ്പൻ ഗോപുരങ്ങളുണ്ട്.
അമ്പത് പടികൾ കയറിവേണം പടിഞ്ഞാറേ നടയിലെ പ്രധാന കവാടത്തിലെത്താൻ.
ക്ഷേത്രത്തിലെ തിരക്ക് നിയന്ത്രിയ്ക്കാൻ 1974-ൽ വൈകുണ്ഠദ്വാരം എന്ന പേരിൽ പുതിയൊരു കവാടം തുറന്നിരുന്നു.
ക്ഷേത്രമിരിയ്ക്കുന്ന കുന്ന് മൂന്നാക്കിത്തിരിച്ചിട്ടുണ്ട്.
അവയിൽ ഒരു ഭാഗം, ഭദ്രന്റെ തലയായി കണക്കാക്കപ്പെടുന്നു.
അവിടെ അതിന്റെ സൂചനയായി ഒരു ഗോപിക്കുറിയും ഭദ്രന്റെ ഒരു ക്ഷേത്രവുമാണ്.
ശ്രീകോവിൽ നിലകൊള്ളുന്ന സ്ഥലം, ഭദ്രന്റെ ഹൃദയമായും പടിഞ്ഞാറേ നടയിലെ രാജഗോപുരം, കാലടികളായും സങ്കല്പിയ്ക്കപ്പെടുന്നു.
ഗോപുരം കടന്ന് അല്പം ചെല്ലുമ്പോൾ തെലുങ്ക് ശൈലിയിൽ തീർത്ത കൊടിമരവും, അതിനടുത്ത് ഭഗവദ്വാഹനമായ ഗരുഡന്റെ പഞ്ചലോഹവിഗ്രഹവും കാണാം.
ഇവ കഴിഞ്ഞാണ് ശ്രീകോവിൽ.
മൂന്നടിയോളം ഉയരം വരുന്ന ശ്രീരാമ-സീതാ-ലക്ഷ്മണ വിഗ്രഹങ്ങൾ പടിഞ്ഞാറോട്ട് ദർശനം നൽകി കുടികൊള്ളുന്നു.
സ്വയംഭൂവാണ് ഇവിടെയുള്ള മൂന്ന് വിഗ്രഹങ്ങളും.
പദ്മാസനരൂപത്തിൽ സീതയെ മടിയിലിരുത്തി വാഴുന്ന ശ്രീരാമനും അവർക്ക് കാവൽ നിൽക്കുന്ന ലക്ഷ്മണനുമായാണ് രൂപങ്ങൾ.
ശ്രീകോവിലിന്റെ താഴികക്കുടത്തിന് മുകളിൽ എട്ടുമുഖങ്ങളോടുകൂടിയതും ആയിരം ആരക്കാലുകളുള്ളതുമായ ഒരു സുദർശനചക്രം കാണാം.
ഇത് രാമദാസ് ഗോദാവരീനദിയിൽ നിന്ന് വീണ്ടെടുത്തതാണെന്ന് വിശ്വസിയ്ക്കുന്നു.
താഴികക്കുടത്തിൽ ക്ഷേത്രവിഗ്രഹത്തിന്റെ ഒരു ചെറുപതിപ്പ് സ്വർണ്ണത്തിൽ പണിതുവച്ചിട്ടുമുണ്ട്.
ശ്രീകോവിലിന്റെ വലതുഭാഗത്ത് ഒരു പ്രത്യേക ശ്രീകോവിലിൽ കിഴക്കോട്ട് ദർശനമായി ക്ഷേത്രത്തിലെ ഉത്സവമൂർത്തികളും പൂജിയ്ക്കപ്പെടുന്നു.
ക്ഷേത്രത്തിന്റെ വടക്കുഭാഗത്തുള്ള ഒരു വലിയ കുന്നിലാണ് രംഗനാഥസ്വാമിയുടെ പ്രതിഷ്ഠ.
പ്രസിദ്ധമായ ശ്രീരംഗം ക്ഷേത്രത്തിലെ മൂർത്തിയായ രംഗനാഥൻ, അനന്തശയനരൂപത്തിലുള്ള മഹാവിഷ്ണുവാണ്.
1 2 3 Warrier 2014 , പുറം.
sfn error: no target: CITEREFWarrier2014 ( help ) 1 2 ↑ Reddy 2011 , പുറം.
sfn error: no target: CITEREFReddy2011 ( help ) ↑ ↑ 1 2 Chaitanya Deva 1995 , പുറം.
sfn error: no target: CITEREFChaitanya_Deva1995 ( help ) ↑ Glener Komaragiri 2002 , chpt.
sfn error: no target: CITEREFGlenerKomaragiri2002 ( help ) ↑ Chaitanya Deva 1995 , പുറം.
sfn error: no target: CITEREFChaitanya_Deva1995 ( help ) ↑ 1 2 ↑ ↑ ↑ ↑ ↑ ↑ ↑
ഭയം ഇംഗ്ലീഷ് വിലാസം https://ml.wikipedia.org/wiki/Fear ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തിട്ടമില്ലാത്ത സാഹചര്യത്തിൽ ഭയം പ്രകടിപ്പിക്കുന്ന കുട്ടി.
ശരീരത്തിന്റെ നിലനില്പിനു അപകടം നേരിട്ടേക്കാവുന്ന അപകടഭീഷണിയോടോ അപകടത്തോടോ തന്നെ മനസ്സ് വൈകാരികമായി പ്രതികരിക്കുന്നതാണ്‌ ഭയം .
അതിജീവിക്കാനുള്ള ശ്രമങ്ങളിൽ ശരീരത്തിന്റെ പ്രതിപ്രവർത്തനങ്ങളിൽ പ്രധാനപ്പെട്ട ഒരു ഘടകമാണ്‌ ഇത്.
എല്ലാ മനുഷ്യരും ഒന്നല്ലെങ്കിൽ മറ്റൊരുതരത്തിൽ ഭയമനുഭവിക്കുന്നവരാണ്.
ഭദ്രിക
ഭദ്രിക മലയാള ഭാഷയിലെ ഒരു വൃത്തമാണ്.
ലക്ഷണം “ ഭദ്രിക രനര ചേരുകിൽ ” അവലംബം ↑ വൃത്തമ‍‍ഞ്ജരി ഏ.
ഭന്ത്‌വാൻ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ഭന്ത്‌വാൻ.
2011 ലെ ഇന്ത്യൻ കാനേഷുമാരി വിവരമനുസരിച്ച് ഭന്ത്‌വാൻ ൽ 164 വീടുകൾ ഉണ്ട്.
ആകെ ജനസംഖ്യ 850 ആണ്.
ഇതിൽ 463 പുരുഷന്മാരും 387 സ്ത്രീകളും ഉൾപ്പെടുന്നു.
ഭന്ത്‌വാൻ ലെ സാക്ഷരതാ നിരക്ക് 83.06 ശതമാനമാണ്.
ഭന്ത്‌വാൻ ലെ 6 വയസ്സിനു താഴെയുള്ള കുട്ടികളുടെ എണ്ണം 64 ആണ്.
ഇത് ഭന്ത്‌വാൻ ലെ ആകെ ജനസംഖ്യയുടെ 7.53 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 242 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 234 പുരുഷന്മാരും 8 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 100 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 15.29 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 164 - - ജനസംഖ്യ 850 463 387 കുട്ടികൾ (0-6) 64 32 32 പട്ടികജാതി 321 174 147 പട്ടിക വർഗ്ഗം 0 0 0 സാക്ഷരത 83.06 % 56.66 % 43.34 % ആകെ ജോലിക്കാർ 242 234 8 ജീവിതവരുമാനമുള്ള ജോലിക്കാർ 242 234 8 താത്കാലിക തൊഴിലെടുക്കുന്നവർ 37 34 3 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
ഭദ്രാക്ഷം ഇംഗ്ലീഷ് വിലാസം https://ml.wikipedia.org/wiki/Elaeocarpus_tuberculatus
രുദ്രാക്ഷത്തിന്റെ കുടുംബമായ ഇലിയോകാർപേസീയിലെ ഒരു വലിയമരമാണ് ഭദ്രാക്ഷം അഥവാ അമ്മക്കാരം ( ശാസ്ത്രീയനാമം : Elaeocarpus tuberculatus ) .
ഈ മരത്തെയും രുദ്രാക്ഷം എന്നു വിളിക്കാറുണ്ട്.
ഏകദേശം 40 മീറ്ററോളം ഉയരം വയ്ക്കുന്ന വന്മരമാണിത്.
പൊതുവേ ഇന്തോമലേഷ്യൻ ജൈവമണ്ഡലത്തിൽ കാണപ്പെടുന്ന ഭദ്രാക്ഷം പശ്ചിമഘട്ടത്തിലും കണ്ടെത്താനാവും .
കാഴ്ചയ്ക്ക് തല്ലിമരവുമായി നല്ല സാമ്യം തോന്നും.
രുദ്രാക്ഷത്തിന്റെ കായ ഉരുണ്ടതാണ്.
അതിന്റെ കുറച്ച് പരന്ന രൂപമാണ് ഭദ്രാക്ഷത്തിന്റെ കായയ്ക്ക്.
കായയ്ക്ക് ഔഷധഗുണമുണ്ട് .
കായകൾക്ക് മുളയ്ക്കൽ ശേഷി കുറവാണ് .
രുദ്രാക്ഷത്തിന് പകരം ഇതിന്റെ കായകൾ ഉപയോഗിക്കാറുണ്ട് .
കായയും പൂക്കളും കുറിപ്പ് ഭദ്രാക്ഷവൃക്ഷം
മറ്റ് വൃക്ഷങ്ങളേയും (ഉദാ: Scaevola taccada) പലയിടത്തും ഭദ്രാക്ഷം എന്നു പറഞ്ഞു കാണുന്നുണ്ട്.
അവലംബം പുറത്തേക്കുള്ള കണ്ണികൾ കണുന്ന ഇടങ്ങൾ http://worldjournalofscience.com/index.php/wjst/article/view/14391 Archived 2010-11-06 at the Wayback Machine .
ഔഷധഗുണങ്ങളെപ്പറ്റി Elaeocarpus tuberculatus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഭദ്രാചലം രാമദാസ്
17-ആം നൂറ്റാണ്ടിൽ ജീവിച്ചിരുന്ന ഒരു തെലുഗു ഭക്തകവിയായിരുന്നു ഭദ്രാചലം  രാമദാസ്, ഭക്ത രാമദാസ് എന്നീ പേരുകളിൽ പ്രസിദ്ധനായിരുന്ന കഞ്ചർല ഗോപണ്ണ .
തികഞ്ഞ രാമഭക്തനായിരുന്ന അദ്ദേഹമാണ് പ്രസിദ്ധമായ ഭദ്രാചലം ശ്രീരാമസ്വാമിക്ഷേത്രത്തിന്റെ പുനരുദ്ധാരണപ്പണി നടത്തിയത്.
ജീവിത രേഖ ഭദ്രാചലം_രാമദാസ്
ത്യാഗരാജ സ്വാമികളുടെ ജീവിതകാലത്തിനും മുമ്പേയായിരുന്നു രാമദാസിന്റെ കാലഘട്ടം.
1620-ൽ ഇന്നത്തെ തെലങ്കാന സംസ്ഥാനത്തെ ഭദ്രാദി-കോത്തഗുഡം ജില്ലയിലെ ഭദ്രാചലത്തിനടുത്തുള്ള നെലകൊണ്ടപള്ളി ഗ്രാമത്തിൽ ഒരു ബ്രാഹ്മണകുടുംബത്തിൽ അദ്ദേഹം ജനിച്ചു.
കഞ്ചർല ലിംഗണ്ണ മന്ത്രിയും കാമാംബയുമായിരുന്നു മാതാപിതാക്കൾ.
രാമഭക്തനായിരുന്ന അദ്ദേഹം ആദ്യകാലത്ത് ഭദ്രാചലത്തിലെ തഹസിൽദാരായിരുന്നു എന്നു വിശ്വസിക്കപ്പെടുന്നു.
അവിടത്തെ മന്ത്രിമാരായിരുന്ന അക്കണ്ണയുടെയും മാഡണ്ണയുടെയും അനന്തരവനായിരുന്നു അദ്ദേഹം.
നികുതി പിരിക്കുന്ന കണക്കുപുസ്തകത്തിന്റെ അരികിലിരുന്നാണ് അദ്ദേഹം  തന്റെ കീർത്തനങ്ങൾ രചിച്ചിരുന്നതെന്നും പറയപ്പെടുന്നു.
നികുതി പിരിച്ചു കിട്ടിയ പണം കൊണ്ട് അദ്ദേഹം ഭദ്രാചലം ക്ഷേത്രത്തിന്റെ പുനരുദ്ധരണം നടത്തിയെന്നും പണം വകമാറ്റി ചെലവിട്ടതിന് രാജാവ് അദ്ദേഹത്തെ ഗോൽക്കൊണ്ട കോട്ടയിൽ തടവിലിട്ടിരുന്നു എന്നും പറയപ്പെടുന്നു.
തടവറയിൽ കിടന്നും തന്റെ കീർത്തനരചന തുടർന്നതായും വിശ്വസിക്കപ്പെടുന്നു.
തുടർന്ന്, വേഷം മാറിവന്ന ശ്രീരാമനും ലക്ഷ്മണനും ചേർന്നാണത്രേ അദ്ദേഹത്തെ മോചിപ്പിച്ചത്.
68 വർഷം അദ്ദേഹം ജീവിച്ചു.
1688-ൽ അദ്ദേഹം ഉടലോടെ വൈകുണ്ഠലോകം പൂകി എന്നാണ് പറയപ്പെടുന്നത്.
ത്യാഗരാജസ്വാമികളുടെ പ്രസിദ്ധമായ 'ക്ഷീരസാഗരശയന' എന്ന കീർത്തനത്തിൽ അദ്ദേഹത്തെക്കുറിച്ച് പരാമർശമുണ്ട്.
അവലംബങ്ങൾ പുറം കണ്ണികൾ രാമദാസിനെ പറ്റിയുള്ള വിവരണവും കീർത്തനങ്ങളും അടങ്ങിയ വെബ്‌സൈറ്റ് Archived 2014-03-19 at the Wayback Machine .
http://www.bhadradriramadarsini.com Archived 2011-02-02 at the Wayback Machine .
http://www.karnatik.com/co1015.shtml http://www.bhadrachalarama.org/templehistory.html
ഭദ്രാസനം (യോഗ) ഇംഗ്ലീഷ് വിലാസം https://ml.wikipedia.org/wiki/Bhadrasana കാലുകൾ മടക്കി പാദങ്ങള് ചേർത്തു വയ്ക്കണം കാലിന്റെ ഉപ്പൂറ്റികൾ ശരീരത്തോട് പറ്റാവുന്നത്ര അടുപ്പിച്ചുവയ്ക്കുക.
കൈകൾ കൊണ്ട് കാലിന്റെ പാദങ്ങളിൽ പിടിക്കണം.
കാലിന്റെ തുടകൾ തറയിൽ പതിച്ചു വയ്ക്കാൻ ശ്രമിക്കുക.
ശ്വാസം എടുത്തുകൊണ്ട് കാൽമുട്ടുകൾ ഉയത്തി ശരീരത്തോട് അടുപ്പിക്കുക.
ശ്വാസം വിട്ടുകൊണ്ട് തറയിൽ പതിച്ചു വയ്ക്കാൻ ശ്രമിക്കുക.
ഭദ്‌ല സോളാർ പാർക്ക്
ഇന്ത്യയിലെ രാജസ്ഥാനിലെ ജോധ്‌പൂർ ജില്ലയിൽ ഥാർ മരുഭൂമിയിൽ സ്ഥിതി ചെയ്യുന്ന ഒരു സൗരോർജ്ജ പദ്ധതിയാണ് ഭദ്‌ല സോളാർ പാർക്ക് .
56 ചതുരശ്ര കിലോമീറ്റർ വിസ്തൃതിയുള്ള ഇതിന്റെ മൊത്തം സ്ഥാപിത ശേഷി 2,245 മെഗാവാട്ട് (MW) ആണ്, 2023-ലെ കണക്കനുസരിച്ച് ലോകത്തിലെ ഏറ്റവും വലിയ സോളാർ പാർക്കായി ഇത് മാറി.
2015 മുതൽ നാല് ഘട്ടങ്ങളിലായാണ് പാർക്ക് വികസിപ്പിച്ചത്.
ക്ലൈമറ്റ് ഇൻവെസ്റ്റ്‌മെന്റ് ഫണ്ടിൽ നിന്നുള്ള 775 മില്യൺ ഡോളറും മറ്റ് സ്രോതസ്സുകളിൽ നിന്നുള്ള 1.4 ബില്യൺ ഡോളറും.
ഇന്ത്യയുടെ പുനരുപയോഗ ഊർജ ലക്ഷ്യങ്ങൾക്ക് ഈ പാർക്ക് സംഭാവന നൽകുകയും ഹരിതഗൃഹ വാതകം പ്രതിവർഷം 4 ദശലക്ഷം ടൺ  കുറയ്ക്കാൻ സഹായിക്കുകയും ചെയ്യുന്നു.
ഭദ്‌ല സോളാർ പാർക്ക് ആരംഭിച്ചത് രാജസ്ഥാൻ റിന്യൂവബിൾ എനർജി കോർപ്പറേഷൻ ലിമിറ്റഡാണ് (RRECL), രാജസ്ഥാൻ സർക്കാരിന്റെയും  ന്യൂ ആൻഡ് റിന്യൂവബിൾ എനർജി  (MNRE) ഉം ചേർന്നുള്ള സംയുക്ത സംരംഭമാണിത്.
സോധ്പൂർ ജില്ലയിലെ ഫലോഡി തെഹ്സിൽ, സൗരോർജ്ജത്തിന്റെ ലഭ്യതയും, സർക്കാർ ഉടമസ്ഥതയിലുള്ള ഭൂമിയുടെ ലഭ്യതയും വിദൂര പ്രദേശമായ ഭദ്ലാ പ്രദേശത്തെ RRECL തിരിച്ചറിഞ്ഞു.
2017-ലെ ഒന്നാം ഘട്ടത്തിൽ, എൻടിപിസി ലിമിറ്റഡ് 420 മെഗാവാട്ട് ഫോർട്ടം ഓഫ് ഫിൻലാൻഡ് ഉൾപ്പെടെ നിരവധി വിതരണ ഏജൻസികൾക്ക് ലേലം ചെയ്തു.
രണ്ടാം ഘട്ടത്തിൽ, സോളാർ എനർജി കോർപ്പറേഷൻ ഓഫ് ഇന്ത്യ (SECI) 250 മെഗാവാട്ട് ലേലം ചെയ്തു.
മെയ് 11, 2017-ലെ മൂന്നാം ഘട്ടത്തിൽ, ACME പവർ 200 മെഗാവാട്ടും സോഫ്റ്റ്ബാങ്ക് ഗ്രൂപ്പ് (SBG) 300 മെഗാവാട്ടും നേടി.
2017 മെയ് 9-ന് നടന്ന നാലാം ഘട്ടത്തിൽ, ഫെലാൻ എനർജി ഗ്രൂപ്പ് 50 മെഗാവാട്ട്, അവദ പവർ 100 മെഗാവാട്ട്, എസ്ബിജി ക്ലീൻടെക് കൺസോർഷ്യം 100 മെഗാവാട്ട് എന്നിവ നേടി.
ശേഷിക്കുന്ന 750 മെഗാവാട്ടിന് 2017 ജൂണിൽ SECI ടെൻഡർ ചെയ്തു.
2018 ഡിസംബറിൽ പൂർത്തീകരിച്ചതിനുശേഷം, സോളാർ പാർക്ക് 2,055 മെഗാവാട്ട് സ്ഥാപിത ശേഷി കൈവരിച്ചു, 2023 ലെ കണക്കനുസരിച്ച് ലോകത്തിലെ ഏറ്റവും വലിയ സോളാർ പാർക്കായി ഇത് മാറി.
പാരീസ് ഉടമ്പടി പ്രകാരം കാർബൺ തീവ്രത 2030-ഓടേ 35% എന്ന ലക്ഷ്യം നിറവേറ്റാനും  പാർക്ക് ഇന്ത്യയെ സഹായിക്കുന്നു.
ലോകബാങ്കിന്റെ പഠനമനുസരിച്ച് , പ്രാദേശിക സമ്പദ്‌വ്യവസ്ഥയ്ക്കും പരിസ്ഥിതിക്കും പാർക്കിന് ഒന്നിലധികം നേട്ടങ്ങളുണ്ട്.
നിർമ്മാണത്തിലും പ്രവർത്തനത്തിലും പാർക്ക് പ്രത്യക്ഷമായും പരോക്ഷമായും 10,000 തൊഴിലവസരങ്ങൾ സൃഷ്ടിച്ചു.
ഈ മേഖലയിലെ വൈദ്യുതി വിതരണത്തിന്റെ ഗുണനിലവാരവും വിശ്വാസ്യതയും പാർക്ക് മെച്ചപ്പെടുത്തിയിട്ടുണ്ട്.
പാർക്ക് ഫോസിൽ ഇന്ധനങ്ങളെ ആശ്രയിക്കുന്നത് കുറയ്ക്കുകയും പ്രതിവർഷം 4 ദശലക്ഷം ടൺ കാർബൺ ഡൈ ഓക്സൈഡ് പുറന്തള്ളുന്നത് ഒഴിവാക്കുകയും ചെയ്യുന്നു.
ഭദ്‌ല സോളാർ പാർക്കിന്റെ സ്ഥാനവും വ്യാപ്തിയും ചില വെല്ലുവിളികൾ നേരിടുന്നുണ്ട്.
സോളാർ പാനലുകളിൽ പൊടി അടിഞ്ഞുകൂടുന്നത് അവയുടെ കാര്യക്ഷമതയും ഉൽപാദനവും കുറയ്ക്കുന്നതാണ് പ്രധാന വെല്ലുവിളി.
ഇടയ്ക്കിടെ പൊടിക്കാറ്റും മണൽക്കാറ്റും അനുഭവപ്പെടുന്ന വരണ്ട പ്രദേശത്താണ് പാർക്ക് സ്ഥിതി ചെയ്യുന്നത്.
മരണേർ ഡങ്കാ ബാജേ
ബിഭൂതിഭൂഷൺ ബന്ദോപാധ്യായ് കുട്ടികൾക്കായി  എഴുതിയ നോവലാണ് മരണത്തിന്റെ പെരുമ്പറ മുഴക്കം എന്നർത്ഥം വരുന്ന മരണേർ ഡങ്കാ ബാജേ (মরণের ডঙ্কা বাজে ) മോചക് എന്ന ബാലമാസികയിൽ ഖണ്ഡശ്ശഃ  പ്രസിദ്ധീകരിച്ച ഈ നോവൽ 1940-ൽ പുസ്തക രൂപത്തിൽ പുറത്തിറങ്ങി.
രണ്ടാം ആഗോളയുദ്ധത്തിന് രണ്ടു വർഷം മുമ്പ്, 1937-ൽ ആരംഭിച്ച ചൈന - ജപ്പാൻ യുദ്ധമാണ് പശ്ചാത്തലം.
ബിമൽചന്ദ്, സുരേശ്വർ എന്ന രണ്ടു ചെറുപ്പക്കാർ കൊൽക്കത്തയിൽ നിന്ന് സിംഗപ്പൂരിലേക്കുളള യാത്രക്കിടയിൽ കപ്പലിൽ വെച്ചു പരിചയപ്പെട്ട് സുഹൃത്തുക്കളാകുന്നു.
ജോലി ലഭിക്കുമെന്ന വാഗ്ദാനങ്ങളുമായാണ് രണ്ടു പേരുടേയും യാത്ര.
ബിമൽചന്ദ് ഡോക്റ്ററാണ്, സിംഗപ്പൂരിൽ സ്വന്തമായി പ്രാക്റ്റീസ് തുടങ്ങാനാണ് പരിപാടി.
സിംഗപ്പൂരിലെ ഒരു ഔഷധക്കമ്പനിയിൽ സെയിൽസ്മാനായി സൂരേശ്വറിന് നിയമനം ലഭിച്ചിട്ടുണ്ട്.
പക്ഷെ സിഗപ്പൂരിലെത്തിയ ഇരുവർക്കും അപ്രതീക്ഷിതമായ സംഭവഗതികളാണ് നേരിടേണ്ടി വരുന്നത്.
ചൈന-ജപ്പാൻ  യുദ്ധം കൊടുമ്പിരി കൊണ്ട സമയം.
ഇരുവരും ചൈനീസ് മെഡിക്കൽ യൂണിറ്റിന്റെ അംഗങ്ങളായി സേവനമനുഷ്ടിക്കാൻ സന്നദ്ധരായി ഷാങ്ഹായ് നഗരത്തിൽ  എത്തുന്നു.
ആലീസ്, മിനി എന്ന  .
രണ്ടു റെഡ്ക്രോസ്സ് സന്നദ്ധ സേവികമാരും ലീ എന്ന ചൈനീസ് പ്രൊഫസ്സറും കഥാപാത്രങ്ങളായുണ്ട്.
ജപ്പാനീസ് കവാസാക്കി ബോമ്പറുകളും, കൈബോമ്പുകളും വരുത്തിവെക്കുന്ന ജീവഹാനിയുടേയും നാശനഷ്ടങ്ങളുടേയും കഥ പറയുന്നു.
മരതക രാജൻ ഇംഗ്ലീഷ് വിലാസം https://ml.wikipedia.org/wiki/Anax_guttatus
കേരളത്തിൽ കാണപ്പെടുന്ന സൂചിവാലൻ കുടുംബത്തിൽ ഉള്ള ഒരു കല്ലൻതുമ്പിയിനമാണ് മരതക രാജൻ ( ശാസ്ത്രീയനാമം : Anax guttatus ) .
ഇവക്ക് പീതാംബരൻ തുമ്പിയുമായി വളരെ സാമ്യമുണ്ട്.
പക്ഷെ ഉദരത്തിലെ ഏഴും എട്ടും ഖണ്ഡങ്ങളിലുള്ള വേറിട്ടുനിക്കുന്ന പൊട്ടുകകൾ ഇവയെ തിരിച്ചറിയാൻ സഹായിക്കുന്നു.
പീതാംബരൻ തുമ്പിയിൽ അവ കൂടിച്ചേർന്നിരിക്കുന്ന മഞ്ഞക്കലകളാണ്.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ Media related to Anax guttatus at Wikimedia Commons Anax guttatus എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
മരതകം ഇംഗ്ലീഷ് വിലാസം https://ml.wikipedia.org/wiki/Emerald
മരതകം പച്ചനിറമുള്ള ഈ രത്നം വളരെ മൃദുവായ ഒരിനം കല്ല്‌ ആണ്, ഇന്ത്യയിൽ ജയ്‌പൂർ , ഗോൽക്കൊണ്ട എന്നീ സ്ഥലങ്ങളിൽ ആണ് മരതകം കൂടുതലായി ലഭിക്കുന്നത്, നവരത്നങ്ങളിൽ ഒന്നാണ് മരതകം, തെക്കേ അമേരിക്കയും മരതകത്തിനു പേര് കേട്ട സ്ഥലമാണ്, വജ്രത്തെപ്പോലെ തന്നെ പ്രാധാന്യമുള്ള ചില മരതകങ്ങളും ലോകത്തുണ്ട്.
അവ പട്രീഷ്യ, ദേവന്ശയാർ എന്ന പേരുകളിൽ അറിയപ്പെടുന്നു, അവലംബം ↑
മരതകത്തുമ്പി ഇംഗ്ലീഷ് വിലാസം https://ml.wikipedia.org/wiki/Marathakathumbi ചെറിയ തണൽതുമ്പി എന്ന ലേഖനത്തിന്റെ നാൾവഴി ഈ ലേഖനത്തിന്റെ നാൾവഴിയുമായി ലയിപ്പിക്കുവാൻ നിർദ്ദേശിച്ചിരിക്കുന്നു.
{{subst: Uw-c pmove |ചെറിയ തണൽതുമ്പി|to=മരതകത്തുമ്പി}} ~~~~ എന്നത് വെട്ടിയൊട്ടിച്ച് ലയനം നടത്തിയ ഉപയോക്താവിന്റെ സംവാദം താളിൽ പോസ്റ്റ് ചെയ്യുന്നത് പരിഗണിക്കാവുന്നതാണ്.
മലനിരകളിലെ നീർച്ചാലുകൾക്കരികിൽ കാണപ്പെടുന്ന ഒരു സൂചിത്തുമ്പിയാണ് മരതകത്തുമ്പി (Clear-winged Forest Glory).
( ശാസ്ത്രീയനാമം : Vestalis gracilis ) വിവരണം മരതകത്തുമ്പി(പെൺ)
സൂതാര്യമായ ചിറകുകൾക്ക് നേർത്ത കറുപ്പുനിറവുമുണ്ട്.
പെൺതുമ്പിയുടെ നിറം ആൺതുമ്പിയെ അപേക്ഷിച്ച് കുറച്ച് മങ്ങിയതാണ്.
കാനനവാസിയായ ഈ ശലഭം കാട്ടിലെ നീർചോലകളുള്ള പ്രദേശങ്ങളിലും കാടിനോട് ചേർന്ന നാട്ടിൻപുറങ്ങളിലെ ശുദ്ധജലനീരൊഴുക്കിന്റെ കരകളിലുമായി കണ്ടുവരുന്നു.
മരതകത്തുമ്പികൾ ചെറുസംഘങ്ങളായിട്ടാണ് പൊന്തകളിൽ കണ്ടുവരുന്നത്.
ഒഴുകുന്ന കാട്ടരുവികളിലാണ് മരതകത്തുമ്പികൾ മുട്ടയിടുന്നത്.
കൂടുതൽ ചിത്രങ്ങൾ Vestalis gracilis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം കേരളത്തിലെ തുമ്പികൾ - മാതൃഭൂമി ആഴ്ചപ്പതിപ്പ് (2013 ഏപ്രിൽ 28 - മേയ് 4 ലക്കം) - സി. സുശാന്ത് ↑ [IUCN Red List of Threatened Species http://www.iucnredlist.org/apps/redlist/details/163667/0 ] ↑ {{ cite book }} : Cite has empty unknown parameter: | coauthors= ( help )
മരതകനീലം
മരതകനീലം മലയാള ഭാഷയിലെ ഒരു വൃത്തമാണ്.
ലക്ഷണം “ സതനം തംയം മരതകനീലാഭിധവൃത്തം ” അവലംബം ↑ വൃത്തമ‍‍ഞ്ജരി ഏ.
മരതകവല്ലി ഡേവിഡ് ഇംഗ്ലീഷ് വിലാസം https://ml.wikipedia.org/wiki/Marathakavalli_David
മരതകവല്ലി ഡേവിഡ് (1950ൽ ജനിച്ചു 2011.
'ഒകടോബറിൽ അന്തരിച്ചു.
1989ൽ.
ചർച്ച് ഓഫ് സൗത്ത് ഇന്ത്യയുടെ സിരോസ്ഥാനമായ തിരുവനതപുരത്തുനിന്നും ദക്ഷിണ കേരള രൂപതയിൽപ്പെട്ട വനിത പുരോഹിതയായി അവരോധിച്ചു.
വനിതാ പുരോഹിതയെ അവരോധിക്കാനുള്ള നീക്കങ്ങൽ 1970 ൽ തുടങ്ങിയെങ്കിലും പത്തു വർഷത്തെ നീണ്ട വാദപ്രദിവാദങ്ങൾക്കും ശേഷമാണ് ഭൂരിപക്ഷ തീരുമാനത്തോടെ 1982ൽ അനുമതിയായത്.
എലിസബത്ത് പോളായിരുന്നു, ആദ്യത്തെ 1989ൽ കേരളത്തിലെ ആദ്യത്തെ വനിത പുരോഹിതയായി.
കേരള സർവകലാശലയിൽ നിന്ന് ബിരുദം നേടി.
തിരുവനതപുരത്തെ കേരള യുണൈറ്റഡ് തിയോളജിക്കൽ സെമിനാരിയിൽ മതശുശ്രൂഷയുമായി ബന്ധപ്പെട്ട  പരിശീലനനം നേടി.
തെലുങ്കാനയിലെ അഡിലബാദിലെ ബൈൻസയിൽ]]  മിഷനറി പ്രവർത്തനങ്ങൾക്ക് പോയിരുന്നു.
മരതകക്കണ്ണന്മാർ ഇംഗ്ലീഷ് വിലാസം https://ml.wikipedia.org/wiki/Corduliidae
കല്ലൻതുമ്പികളിലെ ഒരു കുടുംബമാണ് മരതകക്കണ്ണന്മാർ (Corduliidae).
ഈ കുടുംബത്തിലെ കാട്ടു മരതകൻ മാത്രമാണ് കേരളത്തിൽ കാണപ്പെടുന്നത്.
അവലംബം പുറത്തേക്കുള്ള കണ്ണികൾ Media related to Corduliidae at Wikimedia Commons Corduliidae എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
മരതകത്തുമ്പികൾ ഇംഗ്ലീഷ് വിലാസം https://ml.wikipedia.org/wiki/Calopterygidae
തുമ്പികളിലെ ഉപനിരയായ സൂചിത്തുമ്പികളിൽ ഉൾപ്പെടുന്ന ഒരു കുടുംബമാണ് മരതകത്തുമ്പികൾ (Calopterygidae).
ഇവ പൊതുവേ ലോഹ വർണത്തിൽ കാണപ്പെടുന്ന സാമാന്യം വലിപ്പമുള്ള തുമ്പികൾ ആണ് .
പരന്ന വലിയ തലയും, ഗോളാകൃതിയിലുള്ള തുറിച്ചു നിൽക്കുന്ന കണ്ണുകളും ഇവയുടെ സവിശേഷതയാണ്.
ഇവ സസ്യനിബിഡമായതും സാവധാനത്തിൽ ഒഴുകുന്നവയുമായ അരുവികളുടെ തീരങ്ങളിൽ കാണപ്പെടുന്നു.
ഈ കുടുംബത്തിൽ 150 - ഇൽപ്പരം  വർഗങ്ങൾ ഉണ്ട് .
കേരളത്തിൽ കാണപ്പെടുന്ന മരതകത്തുമ്പികൾ Neurobasis chinensis ( പീലിത്തുമ്പി ) Vestalis apicalis ( ചുട്ടിച്ചിറകൻ തണൽത്തുമ്പി ) Vestalis gracilis ( ചെറിയ തണൽതുമ്പി ) Vestalis submontana ( കാട്ടു തണൽതുമ്പി ) അവലംബം
മരത്തക്കാളി ഇംഗ്ലീഷ് വിലാസം https://ml.wikipedia.org/wiki/Solanum_betaceum
ഊട്ടി , കൊടൈക്കനാൽ തുടങ്ങിയ തണുപ്പുള്ള പ്രദേശങ്ങളിൽ മാത്രം വളരുന്ന സസ്യമാണ് മരത്തക്കാളി .
ഏകദേശം ആറ്‌ മീറ്റർ വരെ വളരുന്ന കട്ടി കുറഞ്ഞ ചെറു വൃക്ഷമാണിത് .
രണ്ടു വർഷമാകുമോൾ കായ്ച്ചു തുടങ്ങും .
ഇലകൾ വലുതും , രോമമുള്ളതുമാണ്.
കായ്കൾ മുട്ടയുടെ ആകൃതി യുള്ളതും നാലഞ്ച് സെൻ‍റി മീറ്റർ നീളമുള്ളതും വയലറ്റ് നിറമുള്ളതുമാണ് .
പഴുക്കുമ്പോൾ നല്ല ചുവപ്പാകും.
പല നിറത്തിലുള്ള കായ്കളുണ്ട്‌.
സോളാനം ബെറ്റാസിയം (Solanum betaceum) എന്ന ശാസ്ത്ര നാമത്തിൽ അറിയപ്പെടുന്ന മരത്തക്കാളി സത്യത്തിൽ വഴുതന കുടുംബാംഗമാണ്.
ഇതു പുളിയുള്ള പഴമായി ഉപയോഗിക്കുന്നു .
മുട്ടയുടെ ആകൃതിയിലുള്ള ചെറിയ പഴങ്ങളാണ്.
ഇടുക്കി ജില്ലയിലെ കാന്തല്ലൂര് മലനിരകളിലാണ് മരത്തക്കാളി വിളയുന്നത്.
കാന്തല്ലൂരിലും മരത്തക്കാളി സമൃദ്ധമായി വളരുന്നു.
പരമാവധി അഞ്ചുമീറ്റർ വരെ ഉയരത്തിൽ വളരും, വളരുന്ന പ്രദേശത്തിന്റെ സ്വഭാവം അനുസരിച്ച് കായ്കൾക്ക് കടുംചുവപ്പ്, മഞ്ഞ, ഓറഞ്ച്, ചുവപ്പ് എന്നിങ്ങനെ വിവിധ നിറങ്ങളാകാം.
വിത്തു വഴിയും തണ്ടുകള് മുറിച്ചുനട്ടും മരത്തക്കാളി കൃഷി ചെയ്യാം.
ചിത്രശാല മരത്തക്കാളി അവലംബം ↑ {{ cite web }} : Check date values in: | accessdate= ( help ) CS1 maint: bot: original URL status unknown ( link )
മരത്തവള ഇംഗ്ലീഷ് വിലാസം https://ml.wikipedia.org/wiki/Tree_frog യൂറോപ്യൻ മരത്തവള
മരമാക്രി എന്ന പേരിലും അറിയപ്പെടുന്ന ഒരിനം തവളയാണ് മരത്തവള .
മിക്കവാറും സമയങ്ങളിൽ മരത്തിൽ കഴിയുന്നതുകൊണ്ടാണ് ഇതിന് ഈ പേര് വരാൻ കാരണം.
വൃക്ഷങ്ങളിൽ മാത്രം കാണുന്നയിനം തദ്ദേശ്ശീയ ജീവികളാണ്‌  മരത്തവളകൾ.
ഈയിനത്തിൽ അനേകം  വ്യത്യസ്ത വിഭാഗങ്ങളുണ്ട്.
ഈ തവളകൾ പ്രജനനത്തിനും, ഇണചേരാനും മാത്രമേ മരത്തിൽനിന്ന് താഴെയിറങ്ങാറുള്ളൂ.
ചിലയിനം മരമാക്രികൾ ഇലകളിൽ പതകൊണ്ടുള്ള കൂട് ഉണ്ടാക്കാറുണ്ട്.
ഈയിനം തവളകൾക്ക് വലിപ്പം തീരെ കുറവാണ്.
കാരണം ഇവ മിക്കവാറും മരത്തിന്റെ ഇലകളിലാണ് ഇരിക്കാറുള്ളത്.
ഇവയുടെ വലിപ്പം ഏറിയാൽ 10 സെ മീ മാത്രമാണ്.
മിക്ക മരത്തവളകൾക്കും പച്ചനിറം ആണുള്ളതെങ്കിലും ജീവിക്കുന്ന മരങ്ങളുടെ നിറത്തിന് അനുസരിച്ച് നിറവ്യത്യാസം കാണാം.
താഴെ ഉള്ള ചിത്രങ്ങൾ നോക്കുക.
ക്യൂബൻ മരത്തവള Osteopilus septentrionalis Hylidae Caribbean നാടൻ മരത്തവള Polypedates leucomystax Rhacophoridae Southern to Eastern Asia ചെങ്കണ്ണൻ മരത്തവള Litoria chloris Hylidae Southern and Central America ചാരനിറ മരത്തവള Hyla versicolor Hylidae Eastern United States and southeastern Canada നാടൻ മരത്തവള - പാർശ്വദൃശ്യം അവലംബം
പുറത്തേയ്ക്കുള്ള കണ്ണികൾ Rhacophorus malabaricus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Richardson, C., Lengagne, T., 2010 – "Multiple signals and male spacing affect
പോസ്റ്റൽ സർവ്വീസ് കോർപ്സ് Postal stamps issued in 2006 on 150 Years of the Field Post Office
ഇന്ത്യൻ സൈന്യത്തിന്റെ ഔദ്യോഗിക തപാൽ വിതരണ സംവിധാനമാണ് പോസ്റ്റൽ സർവ്വീസ് കോർപ്സ് (Army Postal Service (APS) അഥവാ ആർമി പോസ്റ്റൽ സർവ്വീസ്).1856 ആണിത് സ്ഥാപിയ്ക്കപ്പെട്ടത് .
സൈനികർക്ക് ബന്ധുജനങ്ങളുമായി ബന്ധപ്പെടുവാനും ഉരുപ്പടികൾ കൈമാറ്റം ചെയ്യുവാനും ഈ സംവിധാനം സഹായിയ്ക്കുന്നു.
സിവിലിയന്മാർക്ക് സൈന്യത്തിൽ ജോലിചെയ്യുവാനുള്ള സാഹചര്യം ഒരുക്കുന്ന ഏക സംവിധാനവുമാണിത്.
പുറംകണ്ണികൾ Post of India എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official website 150 years of Indian Postal History Archived 2005-05-07 at the Wayback Machine .
പോസ്റ്റർ ഇംഗ്ലീഷ് വിലാസം https://ml.wikipedia.org/wiki/Poster
നിർദിഷ്ട ആശയം സുവ്യക്തമാക്കാൻ ഉപകരിക്കുന്ന ചിത്രത്തെയാണ് പോസ്റ്റർ എന്നു പറയുന്നത്. 'ജനങ്ങളെ പോസ്റ്ററിലേക്ക് ആകർഷിക്കുക എന്നിട്ട് ആശയം അവരിലേക്ക് പകരുക' ഇതാണ് പോസ്റ്ററിന്റെ ലക്ഷ്യം.
പോസ്റ്റർ ഡിസൈൻ ഇന്ന് കലയും ശാസ്ത്രവുമാണ്.
ആശയം (സന്ദേശം) എത്ര ആകർഷകമായി അവതരിപ്പിക്കുന്നുവെന്നതിലാണ് പോസ്റ്ററിന്റെ വിജയം.
സിനിമയുടെ പോസ്റ്ററുകൾ സർവസാധാരണമാണ്.
ഇപ്പോൾ സമ്മേളനങ്ങൾ, കലാപരിപാടികൾ, കായികവിനോദങ്ങൾ തുടങ്ങി എല്ലാറ്റിനും പോസ്റ്ററുകൾ തയ്യാറാക്കി പതിച്ചുവരുന്നു.
പോസ്റ്ററുകൾ പ്രചാരണോപാധി മാത്രമല്ല, വിദ്യാഭ്യാസോപാധികൂടിയാണ്.
പഠനസാമഗ്രിയായും പോസ്റ്റർ ഇന്ന് ഉപയോഗിച്ചുവരുന്നു.
സാധാരണയായി ഒരു പോസ്റ്ററിൽ എഴുത്തോ ചിത്രങ്ങളോ ഉണ്ടാകാം .
പെട്ടെന്നു കാഴചയിൽ പെടുന്ന രീതിയിലും എളുപ്പത്തിൽ ആശയവിനിമയം സാധിക്കുന്ന തരത്തിലും ആയിരിക്കും പോസ്റ്ററിന്റെ നിർമ്മിതി.
മൂലാൻ റൂഷിന്റെ പ്രസിദ്ധമായ പോസ്റ്റർ ചരിത്രം
ഫ്രഞ്ച് ചരിത്രകാരനായ മാക്‌സ് ഗല്ലൊയുടെ അഭിപ്രായത്തിൽ ഇരുനൂറു വർഷങ്ങളെങ്കിലുമായി പോസ്റ്ററുകൾ ലോകവ്യാപകമായി പൊതുസ്ഥലങ്ങളിൽ പ്രദർശിപ്പിക്കപ്പെടുന്നു.
കടന്നു പോകുന്നവരെ ഒരു രാഷ്ട്രീയ ആശയത്തെ പറ്റി ബോധവാന്മാരാക്കുക,ഒരു പ്രത്യേക പരിപാടിയിൽ പങ്കെടുക്കാൻ പ്രേരിപ്പിക്കുക,ഒരു ഉൽപന്നം വാങ്ങുവാൻ പ്രേരിപ്പിക്കുക എന്നിവയ്ക്കായി പെട്ടെന്നു ശ്രദ്ധ പതിയത്തക്ക രീതിയിലാണ് അവ നിർമ്മിക്കപ്പെട്ടിട്ടുള്ളത്.
പോസ്റ്റ്‌പാർട്ടം അണുബാധകൾ
ഉചിതമായ ചികിത്സ നടത്തിയിട്ടും അവസ്ഥ മെച്ചപ്പെടുന്നില്ലെങ്കിൽ, വീക്കം പോലെയുള്ള മറ്റ് സങ്കീർണ്ണതകൾ ഉണ്ടോ എന്ന് പരിശോധിച്ച് കണ്ടെത്തേണ്ടതുണ്ട്.
2013-ൽ, ഈ അണുബാധകൾ കാരണം 24,000 മരണങ്ങൾ ഉണ്ടായി.
പോസ്റ്റൽ ട്രെയ്നിങ് സെന്റർ (മൈസൂർ) ഇംഗ്ലീഷ് വിലാസം https://ml.wikipedia.org/wiki/Postal_Training_Centre_(Mysore) പി.ടി.സി.യുടെ പ്രധാന കെട്ടിടം
ഇന്ത്യൻ തപാൽ വകുപ്പിന്റെ പ്രഥമ പരിശീലന സ്ഥാപനമായ പോസ്റ്റൽ ട്രെയ്നിങ് സെന്റർ (പി.ടി.സി) മൈസൂരിന്റെ ഹൃദയ ഭാഗത്ത് സ്ഥിതി ചെയ്യുന്നു.
തപാൽ ജീവനക്കാർക്കു വേണ്ടി കമ്പ്യുട്ടറൈസേഷൻ,ഓട്ടോമേഷൻ തുടങ്ങി പല മേഖലകളിലുള്ള പരിശീലനപരിപാടികളും ഇവിടെ നടത്തി വരുന്നു.
മുൻപ് മൈസൂർ റോയൽ ഫാമിലിയുടേതായിരുന്ന ഒരു പാലസിലാണ്‌ ഈ സ്ഥാപനം പ്രവർത്തിക്കുന്നത്.
മനോഹരങ്ങളായ പൂന്തോട്ടങ്ങളും, കളിസ്ഥലങ്ങളും, ഉൾപ്പെടെ ഈ സ്ഥാപനം 31.5 ഏക്കറോളം വരുന്ന കാമ്പസിലാണ് സ്ഥിതി ചെയ്യുന്നത്.
പുറത്തേക്കുള്ള കണ്ണികൾ പി.ടി.സി.യുടെ വെബ്സൈറ്റ് അവലംബം ↑ http://www.ptcinfo.org/AboutUs.aspx
പോസ്റ്റ്‌ക്രോസ്സിങ്
ലോകത്തെവിടെനിന്നും എവിടേക്കും പോസ്റ്റ്‌കാർഡുകൾ അയക്കാനും സ്വീകരിക്കാനും സഹായിക്കുന്ന ഒരു ഓൺലൈൻ പ്രൊജക്റ്റ്‌ ആണ് പോസ്റ്റ്‌ക്രോസ്സിങ് .
ഇതിലെ അംഗങ്ങൾ പോസ്റ്റ്‌ക്രോസ്സേഴ്സ് എന്നാണ് പൊതുവേ അറിയപ്പെടുന്നത്.
2005 ജൂലൈ 14-നു പോൾ മഗലീസ് എന്ന പോർച്ചുഗീസുകാരനാണ് ഈ പ്രൊജക്റ്റ്‌ ആരംഭിച്ചത്.